open-index/open-wikipedia-markdown huggingface dataset:
Nadja Benaissa

**Nadja Benaissa** (s. 26. huhtikuuta 1982, Frankfurt am Main) on saksalainen pop-laulaja, joka tuli tunnetuksi yhtenä No Angels -yhtyeen alkuperäisjäsenistä. Hänellä on myös sooloura. Hän on lapsena soittanut pianoa ja huilua. 

No Angels perustettiin Popstars-ohjelmassa vuonna 2000. Yhtyeen ensimmäinen albumi *Elle'ments* nousi Saksassa listaykköseksi ja myi moninkertaista platinaa. Yhtye kuitenkin ilmoitti lopettavansa toimintansa vuonna 2003.

Benaissa sai vuonna 2004 levytyssopimuksen Universal Recordsilta. 24. tammikuuta 2006 ilmestyi hänen ensilevynsä, soul-vaikutteinen *[[Schritt für Schritt]]*. Singleinä julkaistiin "Es ist Liebe" ja "Ich hab dich". Syksyllä 2005 Benaissa esiintyi Simply Redin kanssa.

No Angels on sittemmin tehnyt comebackin. Ensimmäinen studioalbumi tauon jälkeen ilmestyi vuonna 2007. Vuonna 2008 No Angels kilpaili Euroviisuissa.

## Yksityiselämä
Benaissan isä on marokkolainen ja äiti saksalainen. Hänellä on vuonna 1999 syntynyt   tytär. Benaissa on HIV-positiivinen, mikä selvisi rutiinitarkastuksen yhteydessä hänen tultuaan raskaaksi. Hänet pidätettiin 11. huhtikuuta 2009 epäiltynä viruksen levittämisestä. Hänen väitettiin harrastaneen vuosina 2000–2004 suojaamatonta seksiä kolmen partnerin kanssa kertomatta näille tartunnastaan. Hän myönsi harrastaneensa suojaamatonta seksiä miesten kanssa. Yhden miehen sanottiin saaneen HIV:in. Benaissa kuitenkin vapautettiin vielä huhtikuun aikana. Oikeudenkäynti tapauksesta alkoi elokuussa 2010, ja lopulta Benaissa tuomittiin kahden vuoden ehdolliseen vankeuteen ja 300 tunnin yhdyskuntapalveluun aiemmin vaaditun ehdottoman vankeusrangaistuksen sijaan.

## Lähteet

## Aiheesta muualla
* Viralliset sivut
Lucy Diakovska

**Ludmilla "Lucy" Diakovska** (, *Lyudmila Dyakovska*, syn- 2. huhtikuuta 1976) on saksalais-bulgarialainen laulaja, tanssija ja lauluntekijä, joka tuli tunnetuksi tyttöbändi No Angelsin jäsenenä. 

Diakovska syntyi Plevenissä, Bulgariassa. Hänen isänsä on oopperalaulaja ja äitinsä pianisti. Hänen isoisänsä oli arvostettu bulgarialainen kansanmuusikko. Hän muutti Saksaan 1990-luvulla.

No Angels perustettiin Popstars-kilpailussa vuonna 2000. Vaikka yhtye nousi debyyttialbumillaan listaykköseksi ja myi moninkertaista platinaa, se ilmoitti vuonna 2003 lopettavansa toimintansa. Yhtye kuitenkin teki comebackin ja julkaisi ensimmäisen studioalbuminsa tauon jälkeen vuonna 2007.

No Angels -uransa jälkeen Diakovska julkaisi salanimellä **Lucylicious** kolme singleä sekä albumin *The Other Side*. Hän on biseksuaali ja ollut aiemmin romanttisessa suhteessa laulaja Juliette Schoppmannin kanssa.

## Lähteet
 

## Aiheesta muualla
* Viralliset sivut
Tetsuya Nomura

**Tetsuya Nomura** (, s. 8. lokakuuta 1970) on japanilainen videopelisuunnittelija, joka työskentelee nykyään Square Enixille. Kuuluisaksi Nomura on tullut ''Final Fantasy'' -pelisarjan hahmosuunnittelijana. Hän myös ohjasi sarjan seitsemänteen osaan pohjautuvan *[[Final Fantasy VII: Advent Children]]* -elokuvan, joka julkaistiin vuonna 2005.

## Ura
Tetsuya Nomura syntyi Shikokulla sijaitsevassa Kōchin kaupungissa. Ennen Squarelle siirtymistä hän kävi ammattikoulua ja hän teki mainoskuvituksia. Vuonna 1992 Square palkkasi hänet hirviösuunnittelijaksi *[[Final Fantasy V]]* -peliin. Tätä seurasi grafiikkaohjaajan osa ''Final Fantasy VI'':ssä, johon hän myös suunnitteli joitakin hahmoja. 

Siihen asti huomattavimman tehtävän hän sai ryhtyessään sekä kaupallisesti että arvosteluiltaan menestyneen ''Final Fantasy VII'':n päähahmosuunnittelijaksi vuonna 1995. Samalla hän korvasi ensimmäisestä *[[Final Fantasy (videopeli)|Final Fantasystä]]* lähtien samassa työssä toimineen Yoshitaka Amanon. Hän myös laati pelin tarinan Hironobu Sakaguchin kanssa.
1990-luvun lopulla Nomuran projekteja olivat *[[Parasite Eve]]*, *[[Brave Fencer Musashi]]*, *[[Ehrgeiz]]* sekä *[[Final Fantasy VIII]]*.

PlayStation 2:n peleistä Nomura jatkoi hahmojen suunnittelua *[[The Bouncer]]in*, ''Final Fantasy X'':n, ''Final Fantasy X-2'':n ja ''Final Fantasy XI'':n parissa. Jokaisessa tähän asti julkaistussa *[[Kingdom Hearts]]* -pelissä hän vastasi myös ohjauksesta ja konseptikuvituksesta.

Nykyään Nomura työskentelee hahmosuunnittelijana kaikissa *[[Fabula Nova Crystallis Final Fantasy XIII]]* -kokoelmaan kuuluvissa peleissä sekä *ssä*. Lisäksi hän toimii ''Final Fantasy Versus XIII'':n ja kehitteillä olevien *Kingdom Hearts* -osien ohjaajana.

## Luettelo peleistä

## Lähteet

## Aiheesta muualla
* 
* Tetsuya Nomura MobyGamesissa 
* Tetsuya Nomura Square Havenissä
Sandy Mölling

**Sandy Mölling** (s. 27. huhtikuuta 1981, Wuppertal) on saksalainen poplaulaja, joka tuli tunnetuksi No Angels -yhtyeen jäsenenä alun perin vuosina 2000–2003. Yhtye teki sittemmin comebackin ja julkaisi ensimmäisen studioalbuminsa tauon jälkeen vuonna 2007. Möllingillä on myös sooloura. 

## Diskografia (sooloura)
### Albumit
* *Unexpected* (2004) # 13
* *Frame of Mind* (2006) # 53

### Singlet
* "Unnatural Blonde" (2004) # 8
* "Tell Me" (2004) # 10
* "Unexpected" (2005) # 29
* "Crash" (2006) # 24
* "Living Without You" (2006) # 36

## Aiheesta muualla
* Viralliset sivut
Jessica Wahls

**Jessica Martina Wahls** (s. 2. helmikuuta 1977, Frankfurt-Höchst) on saksalainen pop-laulaja. Hän tuli tunnetuksi No Angels -yhtyeen jäsenenä 2000-luvun ensimmäisinä vuosina. Yhtye hajosi vuonna 2003, mutta teki myöhemmin comebackin ja julkaisi ensimmäisen studioalbuminsa tauon jälkeen vuonna 2007.

Wahls syntyi afroamerikkalaiselle isälle Washingtonista sekä saksalaiselle äidille. Vanhemmat erosivat Wahlsin varhaisessa lapsuudessa. 

No Angelsin hajottua Wahls suuntautui soolouralle. Hän julkaisi neljä kohtalaisen menestyksen saanutta singleä saksaksi ja englanniksi. Ensimmäisen sooloalbumin julkaisun odotettiin tapahtuvan syksyllä 2006, mutta levy ei todellisuudessa koskaan ehtinyt kauppoihin asti.

## Lähteet

## Aiheesta muualla
* Viralliset sivut
Erkki Huurtamo

**Erkki Kalervo Huurtamo** (vuoteen 1935 **Höydén**) (11. helmikuuta 1917 Hollola – 2. huhtikuuta 1999 Helsinki) oli suomalainen ministeri, kokoomuksen kansanedustaja vuosina 1962–1975, Kymen läänin maaherra vuosina 1975–1984 sekä valitsijamies vuoden 1968 presidentinvaalissa. Värikkäänä persoonana tunnettu Huurtamo oli 1960- ja 1970-luvuilla yksi niistä harvoista kokoomuslaisista poliitikoista, joilla oli hyvät suhteet presidentti Urho Kekkoseen.

Huurtamo valmistui ylioppilaaksi vuonna 1936 ja suoritti ylemmän oikeustutkinnon 1944. Hän toimi asianajajana Lahdessa vuodesta 1944 ja sai varatuomarin arvon 1946, jolloin hän myös perusti oman asianajotoimiston. Huurtamo oli lisäksi Lahden kaupunginvaltuuston ja -hallituksen jäsen. Sotilasarvoltaan hän oli reservin kapteeni.

## Lähteet
Euro NCAP

**Euro NCAP** (**E**uropean **N**ew **C**ar **A**ssessment **P**rogramme) on vuonna 1997 aloitettu uusien autojen turvallisuutta arvioiva ohjelma. Sitä tukevat useiden Euroopan maiden viranomaiset, autoilujärjestöt, kuluttajajärjestöt ja vakuutusyhtiöt, ja se koskee Euroopassa myytäviä autoja, ei samalla nimellä muualla myytäviä malleja.. Myös Euroopan komissio tukee hanketta.

Uudet automallit ovat muun muassa Euro NCAP:n ansiosta muuttuneet huomattavasti aiempaa turvallisemmaksi.

Euro NCAP julkaisee turvallisuusraportteja uusista autoista, ja antaa tähtiä autojen turvallisuudelle sen mukaan, miten ne ovat menestyneet erilaisissa kolaritesteissä, kuten etu-, sivu- ja jalankulkijatörmäyksissä. Viisiasteikkoinen tähtiluokitus kuvastaa sitä miten auto on suoriutunut testistä ja millaisia auton turvavarusteet ovat.
* Etutörmäystestissä testattava ajoneuvo ajetaan periksi antavaan esteeseen niin, että se osuu siihen 64 km/h nopeudella 40 % ajoneuvon leveydestä. Autossa on kaksi aikuisnukkea etuistuimilla sekä puolitoista- ja kolmivuotiaat lapsinuket takaistuimilla. Testi simuloi kahden samankokoisen auton nokkakolaria.
* Toisessa etutörmästestissä auto ajetaan 50 km/h nopeudella koko keulan leveydeltä periksi antamattomaan seinään. Kuljettajana on 150 cm:n pituinen naisnukke, takamatkustajana toinen samanlainen. Testi otettiin käyttöön vuonna 2015.
* Sivutörmäystestissä testattavan ajoneuvon kylkeen törmää 30 cm korkeudella maasta henkilöautoa simuloiva vaunu 50 km/h nopeudella. Autossa on kuljettajana aikuisnukke ja takamatkustajina kaksi lapsinukkea.
* Pylvästestissä ajoneuvo kiinnitetään eräänlaiselle kelkalle ja tämä kelkka ajetaan päin metallista pylvästä 32 km/h (ennen vuotta 2015 29 km/h) nopeudella niin, että se osuu kuljettajan oven kohdalle. Testi simuloi törmäystä esimerkiksi puuhun tai pylvääseen. Testi suoritetaan ainoastaan autoille, joissa on päätä suojaava sivuturvatyyny.
* Jalankulkijatörmäystestissä ajoneuvo törmää jalankulkijaan 40 km/h nopeudella. Testit tehdään sekä lapsi- että aikuisnukeille.


Tiedosto:Euroncap front impact.png|Etutörmäystesti
Tiedosto:Euroncap side impact.png|Sivutörmäystesti
Tiedosto:Euroncap pole impact.png|Pylvästesti
Tiedosto:Euroncap pedestrain impact.png|Jalankulkijatesti


## Lähteet

## Aiheesta muualla

*Euro NCAP:n verkkosivut 
*Autoliitto: Euro NCAP
Pyöräkuormaaja

**Pyöräkuormaaja** on maan tai muun irtonaisen aineksen siirtoon tarkoitettu nelipyöräinen kone. Nykyisin käytössä olevat pyöräkuormaajat ovat runko-ohjattavia, toisin sanoen käännyttäessä niiden renkaat eivät käänny, vaan keskeltä akseloitu runko kääntyy. Suomessa suosituimpia merkkejä ovat JCB, Volvo, CAT, Komatsu, CASE ja Liugong.

Pyöräkuormaajia ei ole tarkoitettu varsinaisesti kaivamiseen, vaan lähinnä aineksen lastaamiseen ja siirtelyyn. Pyöräkuormaajien tyypillisiä käyttökohteita ovat soran lastaaminen, lumenluonti sekä purun, hakkeen ja turpeen käsittely. Lisäksi pyöräkuormaajilla voidaan käsitellä tukkeja ja lavatavaraa.
Kauha voidaan varustaa hydraulisilla toiminnoilla kuten kippikauha, jota varten koneissa on erilliset hydrauliliittimet. Suurimmat kevyen tavaran käsittelyyn tarkoitetut kippikauhat voivat olla noin 20 m³:n kokoisia (vastaa kolmen tavallisen pakettiauton tilavuutta).

## Lähteet
* 
* Käyhkö, Arttu: *Caterpillar - höyrykoneesta hybridiin*. Kustantaja Laaksonen, 2014. 
* Käyhkö, Arttu: *Amerikkalainen legenda Caterpillar.* Kustantaja tuntematon 2014.
* Käyhkö, Arttu: *Volvo maanrakennuskoneet*. Kustantaja Laaksonen, 2014. 
* Käyhkö, Arttu: *Maanrakennuskoneita Suomessa*. Alfamer / Tarusto Oy, 2015. 
* Käyhkö, Arttu: *Suomen Rakennuskone Oy:n tarina*. Kustantaja Laaksonen, 2016. 
### Viitteet

## Aiheesta muualla
Sana mania

**Sana mania** on vuonna 1999 MTV3-kanavalla esitetty Spede Pasasen visailuohjelma. Käytännössä kyseessä oli ''Speden Spelit'' -kilpailuohjelman lyhytikäinen sisarohjelma.

Pasanen toimi ohjelmaformaatin kehittäjänä, juontajana ja tuottajana. Sarjaan tehtiin 12 jaksoa ja sitä esitettiin tammi-m–maaliskuussa 1999 maanantaisin klo 18.00–18.30. Ohjelman alku- ja lopputunnuksena on Vesa-Matti Loirin tulkitsema "Chirpy Chirpy" -kappale *[[Spede Show]]* -ohjelmasta 1970-luvulta.

Jokaisessa ohjelmassa oli neljä julkisuudenhenkilöä, kaksi mies- ja naiskilpailijaa, pelaamassa Pasasen kehittelemää sanapeliä. Sanapeliä pelattiin pareina naisten joukkue miesten joukkuetta vastaan. Joukkue, joka selvitti taululle peitetyn lauseen nopeimmin, voitti rahaa sen mukaan, kuinka monta kirjainta lauseesta oli piilossa ja kuinka paljon he käyttivät arvaamiseen aikaa. Piilossa olevista kirjaimista sai rahaa joko 100 markkaa tai 200 markkaa kappale. Jokainen peliin käytetty sekunti teki vastaavasti 10 markkaa miinusta.

Sanapelien välissä näytettiin *Spede Show* -ohjelman sketsejä, joista Pasanen teki kilpailijoille 500 markan kysymyksen, esimerkiksi kuinka monta kertaa sketsissä sanottiin sana "pankki". Oikein tai lähimmäksi arvannut kilpailija voitti rahasumman.
Vanessa Petruo

**Vanessa Anneliese Petruo** (s. 23. lokakuuta 1979 Berliini) on saksalainen poplaulaja. Hänen uransa alkoi vuonna 2000 yhtyeessä No Angels. Yhtye hajosi vuonna 2003, eikä Petruo enää liittynyt siihen myöhemmän comebackin yhteydessä.

No Angelsin hajoamisen jälkeen Vanessa Petruo suuntautui sen sijaan soolouralle. Hänen ensimmäinen studioalbuminsa *Mama Lilla Would* julkaistiin marraskuussa 2005.

## Lähteet

## Aiheesta muualla
* Viralliset sivut
Arvo Rytkönen

**Arvo Rytkönen** (4. marraskuuta 1929 Virolahti – 24. helmikuuta 1980 Bonn) oli suomalainen suurlähettiläs sekä kauppa- ja teollisuusministeri ja II ulkoasiainministeri Keijo Liinamaan virkamieshallituksessa vuonna 1975.

Arvo Rytkösen kauppapoliittisiin asioihin keskittyneen uran huippu osui 1970-luvulle. Hän oli mukana Suomen ulkomaankauppasuhteiden kehittämisessä ulkoministeriön kauppapoliittisen osaston päällikkönä, kauppapoliittisista asioista vastanneena alivaltiosihteerinä ja lyhyen aikaa virkamieshallituksen kauppa- ja teollisuusministerinä.

Rytkönen nimitettiin Suomen suurlähettilääksi Bonniin vuonna 1979. Hän kuoli Bonnissa tapaturmaisesti 1980.

## Lähteet
Speden tee-se-itse TV

**Speden tee-se-itse TV** on Spede Pasasen tuottama ja Kolmostelevisiolla vuosina 1990-1992 esitetty viihdeohjelma, joka esitteli kotivideokatkelmia. Ohjelmaa juonsi Spede sekä Arja Koriseva ja Lasse Norres. Ohjelmassa nähtiin myös näyttelijä Jukka Puotilan imitaatioita.
Irina Arhipova

**Irina Konstantinovna Arhipova** (, 2. tammikuuta 1925 – 11. helmikuuta 2010) oli venäläinen oopperalaulaja. Hän oli äänialaltaan ensin mezzosopraano, sittemmin kontra-altto. Ennen laulamiselle omistautumistaan hän opiskeli arkkitehtuuria.

Arhipova sai laulunopetusta Moskovan konservatoriossa ja hänen ensiesiintymisensä oli Sverdlovskissa vuonna 1954. Hän sai vuonna 1956 kiinnityksen Bolšoi-teatteriin ja tuli vuosikymmen myöhemmin nimitetyksi Neuvostoliiton kansantaiteilijaksi. 

Arhipova oli uransa huipulla 1960–1970-luvuilla, jolloin hän oli kansainvälinen tähti. Eräs hänen tunnetuimmista tulkinnoistaan oli Marfan rooli Modest Mussorgskin oopperassa *[[Hovanštšina]]*.
Veikko Ihamuotila

**Veikko Artturi Ihamuotila** (17. helmikuuta 1911 Helsinki − 2. helmikuuta 1979 Helsinki) oli suomalainen agronomi, MTK:n puheenjohtaja sekä maa- ja metsätalousministeri Keijo Liinamaan virkamieshallituksessa 171 vuorokauden ajan vuonna 1975.

## Elämäkerta
Agronomi Ihamuotila oli monien maa- ja metsätalouden osuustoiminnallisten järjestöjen, yritysten ja etujärjestöjen pitkäaikainen puheenjohtaja.

Hänen johdollaan Maataloustuottajain Keskusliitto (MTK) muodostui voimakkaaksi etujärjestöksi, joka pyrki takaamaan maanviljelijöille ja metsänomistajille vähintään saman ansiotulokehityksen kuin teollisuustyöntekijöille ja palveluammattien harjoittajille.

Ihamuotila oli naimisissa Anna-Liisa Koukin kanssa, ja heidän lapsensa ovat Risto Ihamuotila, Jaakko Ihamuotila, Matti Ihamuotila, joka oli valtionyhtiö Tieteen tietotekniikan keskus OY:n (CSC) ensimmäinen toimitusjohtaja vuodesta 1993 vuoteen 2004, sekä Anna-Leena Verkasalo. Lapset varttuivat Histan tilalla Nuuksiossa, jossa perhe asui. Veikko Ihamuotila kehitti Histan tilaa voimakkaasti mm. salaojittamalla kaikki tilan pellot. Kartanossa oli parhaimmillaan hänen aikanaan yli 50 lypsylehmää. Histan tila toimi silloin harjoittelutilana, jossa useat agronomit hankkivat käytännön kokemuksensa. Histan tila on edelleen Ihamuotiloiden hallussa, ja se on ollut suvun hallussa jo yli sata vuotta.

Veikko Ihamuotilalle myönnettiin vuonna 1976 ministerin arvonimi, ja seuraavana vuonna hänet vihittiin maatalous- ja metsätieteiden kunniatohtoriksi.

## Teoksia
* *Pellonraivauksesta*, 1941.
* *Kettulan kaikuja*, 1979.

## Lähteet

## Kirjallisuutta
* 
* 
* 

## Aiheesta muualla
*
Alfa Canum Venaticorum

**Alfa Canum Venaticorum** (**α CVn** / **α Canum Venaticorum**) eli *Cor Caroli* ("Kaarlen sydän") on kaksoistähti, joka on 110 valovuoden päässä Maasta. Toinen kaksoistähden komponenteista, α² Canum Venaticorum, on lyhyessä jaksossa pienellä valonvaihtelulla muuttuva tähti ja klassinen esimerkki α² Canum Venaticorum -tyypin tähdestä. Valonvaihtelun jakso on 5,47 päivää ja vaihtelu 0,03 magnitudia. Tällä valkealla pääsarjan tähdellä on voimakas magneettikenttä, joka aiheuttaa joidenkin alkuaineiden rikastumista tähden joissain osissa. Niinpä α² Canum Venaticorum on niin sanottu Ap-tähti. Magneettikentän voima on 1500 kertaa Auringon magneettikentän voima; se vaihtelee välillä +5.000–-4.000 gaussia. Kaksoistähden tähtien väli on 19,3 kaarisekuntia eli 680 AU.

## Lähteet

## Aiheesta muualla
*Alcyone Cor caroli
M/S Finnkraft

**M/S Finnkraft** () on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2000 Jinlingin telakalla Nanjingissa, Kiinassa. Kuollutta painoa *Finnkraftilla* on 8&nbsp;050 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Helsinki.

Finnkraftin sisaraluksia ovat M/S Finnhawk, M/S Finnmaster ja M/S Finnreel. 

## Käyttöhistoria

2. huhtikuuta 2000 alus laskettiin vesille. 30. marraskuuta 2000 alus luovutettiin Nordic Forest Terminals Ltd:n omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Tämän jälkeen laiva aikatahdattiin Finnlines Cargon liikenteeseen. 

### Karille

27. toukokuuta 2005 alus ajoi karille Kopphällin lähellä, Korppoon ja Nauvon välisessä salmessa, ollessaan matkalla Turusta Saksaan. Karille ajon syynä oli tekninen vika. Onnettomuushetkellä aluksessa oli luotsin lisäksi viidentoista hengen miehistö. Miehistö ei ollut vaarassa. Lastina aluksessa oli muun muassa koneiden osia, keramiikkaa, lasia ja saha- ja puutavaraa sisältäviä perävaunuja.

28. toukokuuta 2005, noin kello 00.15 alus saatiin irti karilta oman koneiston voimin. Irrotuksen jälkeen Finnkraft ankkuroitiin lähelle onnettomuuspaikkaa. Sukeltajan tutkittua aluksen yön aikana, antoi merenkulkulaitoksen tarkastaja vaurioiden ollessa pieniä, jatkaa matkaa kohti Saksaa.

9. tammikuuta 2006 norjalainen Parlines RoRo II KS osti Finnkraftin. Lippuvaltiona säilyi edelleen Yhdistynyt kuningaskunta. Vuoden 2008 alkupuolella alus siirtyi suomalaisen Finnlinesin omistukseen. 29. toukokuuta alus rekisteröitiin Suomen lipun alle ja  kotisatamaksi tuli Helsinki.

## Lähteet

## Aiheesta muualla

*Fakta om Fartyg – M/S Finnkraft 
*Finnkraftista Finnlinesin sivuilla
*The ferry site – M/F Finnkraft 
*Kuvia Finnkraftista
Grels Teir

**Grels Olof Teir** (26. helmikuuta 1916 Lapväärtti – 23. kesäkuuta 1999 Helsinki) oli Pohjanmaalta kotoisin oleva suomalainen poliitikko, ministeri, Valtiokonttorin pääjohtaja vuosina 1973–1983, varatuomari, Kokkolan ja Helsingin kaupunginvaltuuston puheenjohtaja ja RKP:n kansanedustaja vuosina 1951–1975 Vaasan läänin pohjoisesta vaalipiiristä (1951–1962) ja Vaasan läänin vaalipiiristä (1962–1975). Presidentin valitsijamiehenä hän toimi vuosina 1950, 1956 ja 1968.

Grels Teir valmistui ylioppilaaksi vuonna 1934, suoritti ylemmän oikeustutkinnon vuonna 1944 ja sai varatuomarin arvon vuonna 1947. Hän toimi asianajajana Kokkolassa vuosina 1944–1959 – vuosina 1948–1956 hänellä oli oma toimisto – ja Helsingin Osakepankin Kokkolan konttorin johtajana vuosina 1959–1971. Kansanedustajan ja osittain vielä Valtiokonttorin pääjohtajan toimensa ohella Teir työskenteli *[[Vasabladet]]in* eduskuntakirjeenvaihtajana vuosina 1954–1975. Hänelle myönnettiin ministerin arvonimi vuonna 1983.

Grels Teirin veljiä olivat professori Harald Teir ja kaupunkineuvos Tor-Erik Teir. Fortumin kestävästä kehityksestä vastaava johtaja Carola Teir-Lehtinen on Grels Teirin tytär.

## Lähteet

## Kirjallisuutta
* 

## Aiheesta muualla
*
Ihor Karpenko

**Ihor Vasylovytš Karpenko** (, ; s. 23. heinäkuuta 1976 Kiova, Ukrainan SNT, Neuvostoliitto) on ukrainalainen ammattilaisuransa päättänyt jääkiekkomaalivahti. Hän on pelannut Ukrainan maajoukkueessa 45 maaottelua. Karpenko oli Sokol Kiovan kasvatti, ja hän pelasi valtaosan urastaan kyseisessä seurassa.

## Lähteet
Jorma Uitto

**Jorma Armas Heikki Uitto** (1. toukokuuta 1921 Ylihärmä – 17. joulukuuta 2009 Espoo) oli suomalainen ministeri sekä Tullihallituksen pääjohtaja vuosina 1968–1988. Uitto oli koulutukseltaan lakitieteen tohtori; hän väitteli vuonna 1951 vankien ehdonalaiseen vapauteen päästämisestä.

Uitto toimi 1940-luvulla muutaman kuukauden Valtiollisen poliisin (ns. punaisen Valpon) apulaispäällikkönä ja sisäasiainministeriön asekätkentäjuttua varten perustaman tutkintaelimen apulaispäällikkönä vuosina 1945–1948 sekä myöhemmin muun muassa asianajajana ja yritysjuristina.

Uiton kaudella tullilaitoksessa toteutettiin monia merkittäviä muutoksia. Tullausjärjestelmä, Tullilaboratorio ja tullipiirijako uudistettiin, päätösvaltaa hajautettiin, valmisteverotus siirrettiin tullin hoidettavaksi ja kuluttajansuojelulle annettiin lisää painoarvoa. Uiton kaudella tullihallitus antoi sisäisen yleiskirjeen, jolla esimiehet ja alaiset määrättiin sinuttelemaan toisiaan.

Jorma Uiton ja Lea Julia Tannerin poika on hammaslääkäri, professori Veli-Jukka Uitto.

## Ministerinimitykset
* II valtiovarainministeri (1971–1972, Auran II hallitus)
* II kauppa- ja teollisuusministeri (1975, Liinamaan hallitus)

## Lähteet
Teuvo Varjas

**Teuvo Juhani Kalervo Varjas** (11. maaliskuuta 1942 Mäntsälä – 26. tammikuuta 2022 Helsinki) oli suomalainen varatuomari ja lakimies sekä ministeri. Hän toimi II valtiovarainministerinä viiden kuukauden ajan Keijo Liinamaan virkamieshallituksessa.

## Lähteet

## Aiheesta muualla
* Muistokirjoitus: Teuvo Varjas 1942–2022 Helsingin Sanomat
Mariliis Valkonen

**Mariliis Valkonen** (s. 31. heinäkuuta 1981 Tallinna) on virolainen säveltäjä. Hän opiskeli Viron musiikkiakatemiassa sävellystä Eino Tambergin johdolla.

Mariliis Valkosen tuotantoon kuuluu muun muassa kamarimusiikkiteoksia erilaisille kokoonpanoille sekä kuoromusiikkia.

## Lähteet
Máxima

**Kuningatar Máxima** (syntymänimeltään **Máxima Zorreguieta Cerruti**, s. 17. toukokuuta 1971 Buenos Aires, Argentiina) on Alankomaiden kuninkaan Willem-Alexanderin puoliso.

## Tausta

Máxima Zorregueita Cerruti on isänsä puolelta etäistä sukua Portugalin kuningas Alfonso III:lle ja muille Portugalin kuninkaallisille.

Hän syntyi Buenos Airesissa Jorge Horacio Zorreguieta Stefaninin ja Maria del Carmen Cerruti Carricartin perheeseen. Hänellä on yksi sisar ja kaksi veljeä sekä kolme sisarpuolta. Hänen isänsä toimi maatalousministerinä Jorge Videlan sotilasdiktatuurin aikana vuosina 1976–1981. Máxima opiskeli Universidad Católica Argentinassa ja valmistui vuonna 1995, jonka jälkeen hän työskenteli investointipankkiirina Argentiinassa, New Yorkissa ja Euroopassa.

## Avioliitto ja lapset
Máxima tapasi prinssi Willem-Alexanderin huhtikuussa 1999 Sevillassa, Espanjassa. Máxima työskenteli tuolloin brittiläisessä investointipankissa. Heidän suhteensa aiheutti Máximan isän taustan vuoksi suurta kohua Alankomaissa. Pari sai kuitenkin kuningatar Beatrixin ja tämän puolison Claus von Amsberg hyväksynnän suhteelleen. 

Prinssi Willem-Alexander ja Máxima Zorreguieta Cerruti kihlautuivat 30. maaliskuuta 2001. Máxima sai Alankomaiden kansalaisuuden toukokuussa 2001. Pari avioitui 2. helmikuuta 2002, jolloin Máxima sai prinsessan arvonimen. Hänen isänsä taustan takia morsiamen vanhemmat eivät osallistuneet hääjuhlaan. Máximasta on myöhemmin tullut yksi Alankomaiden kuningashuoneen suosituimmista jäsenistä. 

Kuningatar Máximalla ja kuningas Willem-Alexanderilla on kolme tytärtä, kruununprinsessa Catharina-Amalia (s. 7. joulukuuta 2003), prinsessa Alexia (s. 26. kesäkuuta 2005) ja prinsessa Ariane (s. 10. huhtikuuta 2007). Lapset käyvät tavallista koulua ja puhuvat kotona hollantia, vaikka ovat oppineet jonkin verran espanjaa äidiltään.

## Kunnianosoituksia

*  Oranian kuningasperheen ritarikunnan suurristi (Alankomaat, 2021)
*  Alankomaiden leijonan ritarikunnan suurristi (Alankomaat)
*  Valkoisen kaksoisristin ritarikunnan 1. luokka (Slovakia, 2023)
*  Marianmaan ristin ritarikunnan 1. luokka (Viro, 2018)
*  Kolmen tähden ritarikunnan suurristi (Latvia, 2018)
*  Italian tasavallan ansioritarikunnan suurristi (Italia, 2017)
*  Henrik Purjehtijan ritarikunta ketjulla (Portugali, 2017)
*  Kansallinen ansioritarikunnan suurristi (Ranska, 2014)
*  Pyhän Olavin ritarikunnan suurristi (Norja, 2013)
*  Asteekkikotkan ritarikunnan suurristi (Meksiko, 2009)
*  Isabella Katolilaisen ritarikunnan suurristi (Espanja, 2001)
*  Liettuan ansioritarikunnan suurristi (Liettua, 2018)
*  Sulttaani Qaboosin ritarikunnan 1. luokka (Oman, 2012)
*  Elefanttiritarikunnan ritari (Tanska, 2015)
*  Nassaun perheen kultaisen leijonan ritarikunnan ritari (Luxemburg)

## Lähteet

## Aiheesta muualla
7 Year Bitch

**7 Year Bitch** oli yhdysvaltalainen punk-yhtye. Se perustettiin Seattlessa, Washingtonissa vuonna 1990 ja julkaisi kolme täysimittaista studioalbumia. 7 Year Bitchin tärkeimpiä musiikillisia vaikuttajia oli The Gits.

7 Year Bitch sai levytyssopimuksen C/Z Recordsilta, ja ensimmäinen albumi *Sick 'Em* julkaistiin vuonna 1992. Juuri ennen sen ilmestymistä kitaristi Stefanie Sargent kuoli yliannostukseen. Hänelle löydettiin kuitenkin korvaaja.

7 Year Bitch julkaisi vuonna 1994 albumin *¡Viva Zapata!* Se on nimetty vuonna 1993 surmatun The Gits -laulaja Mia Zapatan mukaan. Vuonna 1995 yhtye sai levytyssopimuksen Atlantic Recordsilta. Vuonna 1996 ilmestyi viimeiseksi jäänyt albumi *Gato Negro*. Neljättä albumia ehdittiin suunnitella, mutta yhtye hajosi alkuvuodesta 1997. 

## Jäsenet
* Selene Vigil - laulu
* Stefanie Sargeant - kitara (1990–1992)
* Elizabeth Davis - basso
* Valerie Agnew - rummut
* Roisin Dunne - kitara (1992–1996)
* Lisa Faye Beatty - kitara (1996–1997) 

## Albumit
* *Sick 'Em* (1992)
* *¡Viva Zapata!* (1994)
* *Gato Negro* (1996)
* *Live at Moe* (2016)
Aarno Strömmer

**Aarno Mikael Strömmer** (6. syyskuuta 1927 Tornio – 16. maaliskuuta 2021 Oulu) oli suomalainen kaupunginjohtaja, ministeri, professori (arvonimi 1984), koulutukseltaan valtiotieteiden tohtori.

Strömmer toimi Tornion kaupunginjohtajana kymmenen vuoden ajan, 1963–1973, ja asuntohallituksen tutkimus- ja suunnitteluosaston johtajana 1973–1984. Keijo Liinamaan virkamieshallituksessa vuonna 1975 hän oli asuntoministeri eli 2. sisäasiainministeri. Tämän jälkeen hän oli Suomen Sotaveteraaniliiton puheenjohtaja vuosina 2006–2012.

## Lähteet

## Aiheesta muualla
*Aarno Strömmerin muistokirjoitus Helsingin Sanomissa
John Bennett Fenn

**John Bennett Fenn** (15. kesäkuuta 1917 – 10. joulukuuta 2010) oli yhdysvaltalainen kemisti, joka sai vuonna 2002 Nobelin kemianpalkinnon biologisten makromolekyylien massaspektrometriaan liittyvästä tutkimuksesta. Samana vuonna Nobelin saivat Koichi Tanaka ja Kurt Wüthrich.

Fenn syntyi New Yorkissa vuonna 1917. Hän valmistui Kentuckystä Berea Collegesta vuonna 1937 ja väitteli tohtoriksi vuonna 1940 Yalen yliopistosta. Valmistumisensa jälkeen Fenn työskenteli Monsantolle Annistonissa. Monsantolta hän siirtyi michiganilaiseen Sharples Chemical -yritykseen, ja lisäksi hän työskenteli seitsemän vuoden ajan pienessä polttomoottoreita valmistavassa Experiment-yrityksessä.

Vuonna 1959 Fenn nimettiin Yhdysvaltain laivaston SQUID-projektin johtoon. Projektia hallinnoi Princetonin yliopisto, jonka professoriksi Fenn nimettiin. Hän siirtyi Yalen yliopistoon vuonna 1967. Yalella hän aloitti työnsä, josta hän sai vuonna 2002 Nobel-palkinnon. Hän kehitti massaspektrometriaa, ja hänen tekniikkaansa kutsutaan sähkösumutusionisaatioksi. Sen avulla biologit pystyvät tunnistamaan molekyylejä sekunneissa viikkojen sijaan. Tekniikka on auttanut nopeuttamaan lääketutkimusta. Vuodesta 1987 Fenn oli työskennellyt Yalella emeritusprofessorina. Yalen hän jätti lopullisesti vasta 1994 ohitettuaan jo laitoksen pakollisen 70 vuoden eläkeiän.

Yalelta Fenn siirtyi Virginia Commonwealth Universityyn kemian professoriksi. Hän joutui 2000-luvulla oikeustaisteluun Yalen kanssa. Fenn oli vastoin yliopiston toimintaperiaatteita patentoinut sähkösumutusionisaation omiin nimiinsä ja myynyt sen perustamalleen yritykselle. Oikeusistuin totesi vuonna 2005 Fennin syylliseksi varkauteen ja määräsi tämän maksamaan Yalelle yli miljoonan dollarin korvauksen.

Fenn kuoli vuonna 2010. Hänen vaimonsa Margaret Wilson Fenn oli kuollut auto-onnettomuudessa Uudessa-Seelannissa vuonna 1992. He olivat naimisissa 53 vuotta, ja heillä oli yksi lapsi.

## Lähteet

## Aiheesta muualla
* Biografia Nobel-säätiön sivuilla
Kustaa Aadolfin kirkko

**Kustaa Aadolfin kirkko** voi tarkoittaa seuraavia kirkkoja:
;Suomessa
* Kustaa Aadolfin kirkko Eurajoella
* Kustaa Aadolfin kirkko Iisalmella
;Ruotsissa
* Kustaa Aadolfin kirkko Boråsissa
* Kustaa Aadolfin kirkko Habossa
* Kustaa Aadolfin kirkko Hagforsissa
* Kustaa Aadolfin kirkko Helsingborgissa
* Kustaa Aadolfin kirkko Sundvallissa
* Kustaa Aadolfin kirkko Tukholmassa
* Kustaa Aadolfin kirkko Vibyssä.
Kuivalahden rukoushuone

**Kuivalahden rukoushuone** on Eurajoen seurakunnan ylläpitämä pienehkö rukoushuone Eurajoen kunnan Kuivalahden kylässä, noin 15 kilometriä kunnan keskustasta luoteeseen ja noin 11 kilometriä Luvian kirkolta etelään.

## Aiheesta muualla
* Eurajoen seurakunta
Typen kierto luonnossa

**Typen kierto luonnossa** on tärkeä osa ravintoketjuja ja erilaisten ekosysteemien toimintaa.
Typpi on elämälle tärkeä alkuaine, ja sitä on kaikissa aminohapoissa ja proteiineissa. Kasveissa iso osa typestä on lehtivihreämolekyyleissä, jotka ovat yhteyttämisen keskeinen tekijä.

Ilmasta 78 % on typpeä, mutta useimmat eliöt eivät voi sitä suoraan käyttää hyväkseen. Eräät bakteerit sitovat typpeä (N2) vedyn kanssa ammoniakiksi (NH3), jonka toiset bakteerit muuttavat nitriitiksi (NO2), jonka kolmannet muuttavat nitraatiksi (NO3), joka sitoutuu aminohappoihin ja edelleen proteiineihin. Eläimet saavat kaiken typpensä syömällä kasveja tai kasvinsyöjiä tai kasvinsyöjäsyöjiä, riippuen siitä, missä kohti ravintoketjua ne elävät.

Eläinten eritteissä ja kuolleissa eliöissä on typpiyhdisteitä. Erikoistuneet bakteerit hajottavat näitä proteiineja ja vapauttavat jälleen typen ilmakehään. Typen kierrossa erilaiset bakteerit ovatkin tärkeimmässä osassa.

Typpikaasusta ammoniakkia tekeviä bakteereita on vähän, ammoniakista nitriittejä tekeviä eli nitrifioivia bakteereita taas on maaperässä niin paljon, ettei maassa ole juurikaan vapaata ammoniakkia.

Jos meren pohjasedimentissä on tarpeeksi happea, näin käy myös meressä. Itämeren syvillä alueilla on happikatoa, ja siellä veteen jää ammoniumtyppeä, joka voi ruokkia leväkukintoja.

Ihmiskunta vaikuttaa aktiivisesti typen kiertoon käyttämällä maanviljelyssä typpilannoitteita. Liian iso määrä typpiyhdisteitä on pahaksi, sillä ne rehevöittävät vesistöjä. 
Itämeressä lasketaan, että ihmisperäinen typpilannoitus ja polttoprosessit ovat yli kaksinkertaistaneet luonnollisen typen kierron. Typpioksiduuli N2O, jota pääsee luontoon keinolannoitteista, on hiilidioksidin ja metaanin jälkeen kolmanneksi tärkein ihmisperäinen kasvihuonekaasu.

## Katso myös
* Biogeokemiallinen kierto
* Juurinystyrä
* Typensidonta
* Ammonifikaatio
* Denitrifikaatio
* Nitrifikaatio
* Nitrogenaasi

## Lähteet

## Aiheesta muualla

*Klemola, Kimmo: 1900-luvun tärkein keksintö
*NUTS  - Hanke: Typen kiertokulku maataloudessa 
*Kirjallinen materiaali: Typen kierto Luento videolla Youtubessa: BI3 Typen kierto
Kansainvälinen vastauskuponki

**Kansainvälinen vastauskuponki** (, **CRI**; , **IRC**) on Maailman Postiliiton (UPU) vuonna 1907 käyttöönottama lipuke CN 01, joka käy alimman painoluokan postimaksuksi lentopostikirjeelle minne tahansa maailmassa lähes jokaisessa maassa. Kansainvälistä vastauskuponkia käytetään, kun lähettäjä haluaa maksaa vastaanottajan puolesta vastauksen postimaksun, mutta lähettäjällä ei ole käytettävissään vastaanottajan maan postimerkkejä tai muita postimaksuvälineitä. Lipuke leimataan sitä ostettaessa ja lipuketta lunastaessa se leimataan uudestaan ja vaihdetaan postimerkkeihin tai muuhun postimaksumerkintään.

Kansainvälinen vastauskuponki näyttää samalta kaikkialla maailmassa. Kupongit erottaa toisistaan vain ranskankielinen maan nimi ja maatunnus kupongin etupuolella sekä yksilöity sarjanumero kääntöpuolella. 

Alkuperäinen vastauskuponki ei sisältänyt mainintaa lentopostista, sillä ensimmäiset kupongit painettiin sata vuotta sitten. Myöhemmin vastauskuponkiin lisättiin maininta erityisesti lentopostista, ja 2000-luvun alussa kuponkien voimassaoloaika alettiin painaa vastauskuponkeihin. Aiemmin painetut kupongit ovat voimassa toistaiseksi, esimerkiksi malli "Beijing 2" oli voimassa vuoden 2009 loppuun asti, ja sitä seuraava "Nairobi" vuoden 2013 loppuun. Nykyinen malli, jonka teema on "Elämän vesi" ja joka on tšekkiläisen artistin ja graafisen suunnittelijan Michal Sindelarin työtä, julkaistiin 2013 ja on voimassa vuoden 2017 loppuun. 

Maailman postiliitto aikoo poistaa vastauskupongit käytöstä vuoden 2026 lopussa.  

Kansainvälisen vastauskupongin hinnassa on pieniä maakohtaisia eroja. Suomesta ostettaessa kansainvälinen vastauskuponki maksaa 3,50 euroa ja se lunastetaan 2,25 euron postimerkillä (2023).

## Ponzi-huijaus
Ensimmäinen **[[Ponzi-huijaus]]** käytti hyväkseen järjestelmää, koska oli mahdollista tehdä voittoa eri maiden erisuuruisten postimaksujen ansiosta. Jos joku lähetti rahaa Italiaan ja siellä ostettiin edullisesti IRC, joka lähetettiin sitten Yhdysvaltoihin, niin samaa kuponkia vastaan saatiin vaihdettua suuremman summan edestä postimerkkejä kuin mistä lähtömaassa oli maksettu. Tämän järjestelmän ansiosta Charles Ponzi väitti olevan mahdollista tehdä täysin laillisesti järjestelmän heikkoutta hyväksi käyttäen jopa yli 400 prosentin voittoa kulujen jälkeen, kun vain oli tarpeeksi asiamiehiä hoitamassa muiden sijoituksia. Huijaus kesti puoli vuotta ennen kuin se romahti.
## Lähteet

## Aiheesta muualla
Rafael Alberti

**Rafael Alberti Merello** (16. joulukuuta 1902 El Puerto de Santa María – 28. lokakuuta 1999 El Puerto de Santa María) oli espanjalainen runoilija. 

## Elämä ja ura
Alberti opiskeli taidetta Madridissa ja saavutti jonkin verran menestystä taidemaalarina ennen vuotta 1923. Hän alkoi kuitenkin kirjoittaa runoutta ja julkaisi ensimmäisen kokoelmansa *Marinero en tierra* (*Merimies kuivalla maalla*) vuonna 1925. Hän kuului Ryhmä 27 -runoilijaryhmään, joka muun muassa organisoi Luis de Góngoran 300-vuotisjuhlallisuuksia 1927. Alberti sai vaikutteita de Góngoralta muun muassa kokoelmassaan *El alba del alhelí* (*Orvokin aamu*) (1927) ja *Cal y canto* (1929).

Albertin teoksista tuli 1930-luvulla poliittisesti kantaaottavia. Hän kuului Espanjan toisen tasavallan aikana kommunistiseen puolueeseen, mutta pakeni Argentiinaan Francisco Francon noustua valtaan vuonna 1939. Asuttuaan useissa Euroopan kaupungeissa, kuten Pariisissa ja Roomassa, hän palasi Espanjaan 27. huhtikuuta 1977. 

Runojen lisäksi Alberti julkaisi muun muassa näytelmiä ja omaelämäkerran. Hänelle myönnettiin Miguel de Cervantes -palkinto 1983 ja Leninin kansainvälinen rauhanpalkinto 1965.

Annukka Peuran mukaan Alberti edustaa klassisia espanjalaisia ritarihyveitä: kestävyyttä ja lujamielisyyttä.

## Suomennettuja runoja
* 

;Antologioissa
* Hyvä enkeli, suom. Aale Tynni. Julkaisussa: *[[Tuhat laulujen vuotta|Tuhat laulujen vuotta: valikoima länsimaista lyriikkaa]]*, s. 1045 (WSOY 1974 , WSOY 2004 )
** Hyvä enkeli, suom. Tarja Roinila. Julkaisussa: *Maailman runosydän* (WSOY 1998 ), s. 755.
* Jos kuolisi ääneni maalla, suom. Aale Tynni. Julkaisussa: *Tuhat laulujen vuotta: valikoima länsimaista lyriikkaa*, suom. s. 857 (WSOY 1957), s. 1043−1044 (WSOY 1974 , WSOY 2004 ) ja julkaisussa: *Vain unen varjo: kaipuun ja surun runoja* (Otava 1997 ), s. 17.
* On kyyhkynen erehtynyt, suom. Aale Tynni. Julkaisussa: *Tuhat laulujen vuotta: valikoima länsimaista lyriikkaa*, s. 857 (WSOY 1957); s. 1043 (WSOY 1974 , WSOY 2004 ).
* Madrid, kunnian pääkaupunki, suom. Matti Rossi, Julkaisussa: Kulttuurivihkot, 1975; nro 6; s. 63.
* Sota on päättynyt: katkelmia, suom. Matti Rossi, Julkaisussa: Kulttuurivihkot, 1975; nro 6; s. 61−62. (Kokoelmasta *Entre el clavel y la espada, 1941*).
* Härkä meressä, suom. Matti Rossi. Julkaisussa: *Toistasataa runoilijaa: runosuomennoksia 1960-luvun kulttuurilehdistä* (Tammi 1989 ), s. 15−16.
* Pietarinkirkko, suom. Anna-Maija Raittila. Julkaisussa: *Suurempi kuin sydämeni: uskonnollista runoutta 1900-luvun Euroopassa* (Kirjapaja 1982 ), s. 104. (Kokoelmasta *Dios en la poesia actual, Biblioteca de Autores Cristianos*, Madrid 1976)
* Astun sisälle, Herra, suom. Anna-Maija Raittila. Julkaisussa: *Suurempi kuin sydämeni: uskonnollista runoutta 1900-luvun Euroopassa* (Kirjapaja 1982 ), s. 103. (Kokoelmasta *Dios en la poesia actual, Biblioteca de Autores Cristianos*, Madrid 1976)
* Tyrtaios, suom. Eeva-Liisa Manner. Julkaisussa: *Runoja 1956−1977* (Tammi 1980 ), s. 233. ja julkaisussa: *Runon suku: valikoima suomeksi elävää käännöslyriikkaa* (Otava 1991 ), s. 241.

## Lähteet

## Aiheesta muualla
Eurajoen seurakunta

**Eurajoen seurakunta** on Suomen evankelis-luterilaisen kirkon seurakunta Ala-Satakunnnan rovastikunnassa Turun arkkihiippakunnassa. Eurajoki on rukoilevaisuuden keskus. Seurakunnan kirkkoherrana on toiminut vuodesta 2003 lähtien Asko Riihimäki.

## Toimitilat
* Eurajoen kirkko eli Kustaa Aadolfin kirkko, sijaitsee Eurajoen kirkonkylässä Eurajoen hautausmaan keskellä. Kirkko on valmistunut vuonna 1803, sinne mahtuu noin tuhat henkilöä ja se toimii myös tiekirkkona.
* Seurakuntakeskus Tapuli, valmistui kirkon läheisyyteen vuonna 1994.
* Irjanteen kirkko, sijaitsee Irjanteen kylässä kuusi kilometriä kirkonkylästä. Irjanteen kirkko on rakennettu vuonna 1731 ja se on Satakunnan vanhin puukirkko. Kirkkoon mahtuu noin 200 henkilöä.
* Irjanteen kappeli
* Kuivalahden rukoushuone
* Luodon leirikeskus, sijaitsee Linnamaan kylässä, valmistui vuonna 1999.
* Luvian kirkko entisessä Luvian kunnassa, tuli osaksi Eurajoen seurakuntaa kunta- ja seurakuntaliitoksessa 2017.

## Papisto
### Kirkkoherrat

* 1550–1557: Sigfridus Bartholdi Borgensis
* 1557–1579: Bartholdus Sigfridi
* 1580–1587: Matthias Erici
* 1588–1589: Andreas Henrici Rawtherus
* 1602–1634: Michael Henrici
* 1634–1659: Johannes Ephraemi Wojolanus
* 1663–?: Martinus Magni
* 1775–1811: Johan Pihlman 
* 1812–1820: Henrik Törnroth
* 1823–1827: Abraham Paulin
* 1830–1834: Henrik Solin
* 1838–1852: Henrik Tallqvist
* 1853–1864: Gustaf Nestén
* 1867–1882: Gustaf Molin
* 1884–1892: Karl Fredrik Rothström
* 1895–1907: Kristian Sjöblom
* 1908–1919: Vilhelm Vaurio
* 1920–1932: Frans Artur Fröberg
* 1934–1951: Väinö Suojamaa
* 1952–1973: Juho Heinonen
* 1973–1987: Antti Uljas
* 1988–2003: Heikki Vanha-Rauvola
* 2003–: Asko Riihimäki

## Lähteet

## Aiheesta muualla
* Eurajoen seurakunta
GRICES

**GRICES** on Portugalin tieteen ja ylimmän opetuksen kansainvälisiä suhteita hoitava kabinetti. Se on akronyymi sanoista *Gabinete de Relacões internacionais da Ciência e do Ensino Superior* (kansainvälisten suhteiden, tieteen ja korkeimman opetuksen kabinetti). Se toimii Portugalin innovaatio-, tiede- ja opetusministeriön alaisuudessa ja hoitaa muun muassa Portugalin suhteita Euroopan avaruusjärjestöön ja EU:n tutkimuksen puiteohjelmiin. 

## Aiheesta muualla
* GRICESin sivusto
Sophie Marceau

**Sophie Marceau** (s. 17. marraskuuta 1966 Pariisi) on ranskalainen näyttelijä, elokuvaohjaaja ja -käsikirjoittaja. 

Marceau aloitti uransa 13-vuotiaana ja on siitä lähtien kuulunut suosituimpien ranskalaisten elokuvatähtien joukkoon. Hänelle myönnettiin vuonna 1983 lupaavimman naisnäyttelijän César-palkinto. Myöhempiä merkittäviä rooleja hänellä on ollut muun muassa elokuvissa *[[Pilvien takana]]* (1995), *[[Braveheart – taipumaton]]* (1995) sekä *[[Kun maailma ei riitä]]* (1999). 

Sophie Marceaulla on kaksi lasta.

## Elokuvat
### Näyttelijänä

### Käsikirjoitus ja ohjaus

## Lähteet
Heinolan ilmailukerho

**Heinolan ilmailukerho ry** on moottorilentokerho, joka on perustettu vuonna 1985. Kerhon kotipaikka on Lahti-Vesivehmaan lentokenttä.

Kerhon päätoimintamuotoja ovat lentokoulutus ja koneiden vuokraus. Kerholla on koulutusluvat yksityislentäjän lupakirjaan (PPL), kevyiden ilma-alusten lupakirjaan (LAPL)
ja yölentokelpuutukseen (NF). Kerhon käytössä on neljä lentokonetta, 2- ja 4-paikkaiset Cessnat sekä 4-paikkaiset Piper Cherokee ja Piper Warrior. Vesivehmaan lisäksi koulutuskenttänä käytetään Mikkelin lentokenttää.

Heinolan ilmailukerho on mukana vapaaehtoisen pelastustoiminnan Heinolan paikallistoimikunnassa. Kerhon lentäjät hoitavat maastopalojen tähystysaluetta numero 10, laajuudeltaan Sysmä-Haukivuori-Anttola-Asikkala.

Vuonna 2000 kerholle myönnettiin Kar-Airin kiertopalkinto tuloksellisesta moottorilentotoiminnasta.

## Lähteet
* Seuran kotisivut
### Viitteet

## Aiheesta muualla
*Ruokolainen, Outi (toim.): *Siivet selässä*. Heinolan ilmailukerhon naistoimikunta, 1991.
Houdini

**Houdini** voi tarkoittaa:
*Harry Houdini, (1874&ndash;1926), kuuluisa taikuri ja kahlekuningas
*''Houdini'', Harry Houdinista kertova elokuva vuodelta 1953
*Houdini, Side Effects Softwaren 3D-ohjelmisto
*Houdini, shakkiohjelma
*''Houdini'', The Melvins -yhtyeen albumi
*"Houdini", Kate Bushin *[[The Dreaming]]* -albumin kappale 
*Whodini, 1980-luvulla perustettu hip hop -ryhmä
*Jean Eugene Robert-Houdin, ranskalainen maagikko, Harry Houdinin esikuva
MS NOW

**MS NOW** (joulukuuhun 2025 asti **MSNBC**) on yhdysvaltalainen ympärivuorokautinen uutiskanava, jonka omistaa Comcast-viestintäkonserniin kuuluva Versant Media Group, Inc. Versant perustettiin vuoden 2026 alusta vastaamaan valtaosasta Comcastin kaapelitelevisiokanavista. Aiemmin saman konsernin NBCUniversal-yksikön omistama kanava aloitti lähetyksensä 15. heinäkuuta 1996.

MSNBC perustettiin Microsoftin ja NBC:n yhteistyöyrityksenä. Syyskuussa 1997 se irtisanoi viidenneksen henkilöstöstään alun kasvuodotusten jäätyä täyttymättä. Joulukuussa 2005 NBCUniversal osti suurimman osuuden kanavasta, ja Microsoftin osuudeksi jäi 18 prosenttia. NBCUniversal osti myöhemmin loputkin MSNBC:n osakkeista.

MSNBC.com-verkkopalvelu, josta Microsoft omisti puolet, oli vuosina 1997, 1998 ja 1999 käytetyin uutissivusto. Vuonna 2012 NBC osti siitä Microsoftin osuuden ja se lanseerattiin uudelleen nimellä NBCNews.com. MSNBC.com avattiin 2013 uudelleen kanavan omana sivustona, joka keskittyy juontajien, kommentaattoreiden ja vierailijoiden mielipidekirjoituksiin.

MSNBC oli vuonna 2019 toiseksi katsotuin yhdysvaltalainen uutiskanava Fox Newsin jälkeen. Kanava on tunnettu vasemmistoliberalismistaan ja demokraattipuolueen tukemisesta. MSNBC onkin rinnastettu republikaanipuolueen tukemisesta kritisoituun Fox Newsiin. Kesäkuussa 2011 MSNBC-johtaja Phil Griffin totesi, että MSNBC on ”edistysmielisten kanava”

MSNBC:n poliittisia kommentaattoreita ovat olleet muun muassa Mika Brzezinski, Chris Hayes, Rachel Maddow, Lawrence O’Donnell, Keith Olbermann, Joe Scarborough ja Brian Williams. He kaikki jatkavat myös MS NOW -kanavalla.

## Lähteet

## Aiheesta muualla

*MSNBC:n kotisivut
Miguel Delibes

**Miguel Delibes** [mi'ɣel de'liβes] (17. lokakuuta 1920 Valladolid, Espanja – 12. maaliskuuta 2010 Valladolid) oli espanjalainen kirjailija ja Espanjan kuninkaallisen akatemian (*Real Academia Española*) jäsen. 

Delibes sai Nadal-palkinnon esikoisromaanillaan *La sombra del ciprés es alargada* (1947). Hän julkaisi romaanien lisäksi novelleja. Esikoisromaanin (ohjaaja Luis Alcoriza, 1990) lisäksi useista hänen teoksistaan on tehty elokuvia. 

*Cinco horas con Mario* on hänen tunnetuin teoksensa. Siitä on tehty teatterimonologi ja näytelmäelokuva. Teoksia on käännetty yli 30 kielelle, ei kuitenkaan suomeksi. Espanjan kieltä huoltavan akatemian jäsenenä hänen vastuullaan oli e-kirjain.

Delibes opiskeli lakia ja taloustiedettä ja toimi vuodesta 1945 kauppaoikeuden professorina Valladolidin yliopistossa. Hän työskenteli myös journalismin alalla mutta joutui jättämään päätoimittajan tehtävät arvosteltuaan Francisco Francon politiikkaa. Hänelle myönnettiin vuonna 1993 Miguel de Cervantes -palkinto. 

Delibes kirjoitti parikymmentä romaania ja lisäksi luontoa ja metsästystä koskevia teoksia. Viimeisestä romaanistaan, ainoasta historiallisesta romaanistaan *El Hereje* (1998), hän sai valtionpalkinnon. Sen jälkeen Delibes kirjoitti vielä teoksen *La tierra herida* (2005), jossa kirjailija keskustelee biologipoikansa kanssa ilmastonmuutoksesta.

Delibesiltä leikattiin paksusuolen syöpä vuonna 1998. Hän on sanonut, että leikkaus pelasti hänen henkensä mutta tappoi kyvyn kirjoittaa.

## Lähteet
Auto Union

**Auto Union** oli neljän saksalaisen automerkin eli Horchin, Audin, Wandererin ja DKW:n fuusion myötä syntynyt yhtiö, joka valmisti tavallisten autojen ohella myös kilpa-autoja. Se perustettiin 1932 Zwickaussa, Saksissa. Sittemmin Auto Unionista muodostui Audi-yhtiö.

Auto Unionin kilpa-autot olivat menestyksellisiä Grand Prix -kilpailuissa 1935–1939.

Toisen maailmansodan päättyessä kaikki Auto Unionin tehtaat olivat Neuvostoliiton miehitysvyöhykkeellä ja sittemmin Itä-Saksassa, jossa niistä tuli Ifa- ja Zwickau-autojen valmistajia. Auto Union perustettiin uudelleen läntisessä Saksassa vuonna 1949, ensimmäisinä tuotteinaan moottoripyörät ja DKW-pakettiautot. Vuonna 1950 käynnistyi henkilöautotehdas Düsseldorfissa, Nordrhein-Westfalenissa ja 1959 avattiin toinen tehdas Baijerin Ingolstadtiin, joka nykyään onkin Audin tuotantokaupunki. Tehtaat työllistivät vuoden 1961 paikkeilla yhteensä yli 13&nbsp;000 henkilöä. Vuodesta 1949 vuoteen 1966 Auto Union valmisti yli puoli miljoonaa DKW- ja Auto Union 1000 -merkkistä kaksitahtimoottorista autoa. Joitakin DKW F89 -autoja markkinoitiin Suomessa aluksi nimellä Donau.

Daimler-Benz osti Auto Unionin 1958/1959, mutta myi sen Volkswagenwerkille 1964. Audi-merkkisten nelitahtimoottoristen autojen valmistus alkoi vuonna 1965. Volkswagenwerkin ostettua NSU:n 1969 se yhdistettiin Auto Union kanssa uudeksi yhtiöksi nimellä Audi NSU Auto Union AG, josta tuli Audi AG vuonna 1985.

Suomessa DKW- ja Auto Union sekä Audi -autojen maahantuojana vuodesta 1961 vuoteen 1974 toimi Veho.


Horch-853-sport-cabriolet.jpg | Horch
Audi Front UW 220 exhibited at Autostadt in Wolfsburg.JPG | Audi
Autounion-Wanderer1936.jpg | Wanderer
DKW F7 Front-Luxus.jpg | DKW
AutoUnionHorch.jpg
AutoUnionAudi.jpg
AutoUnionWanderer.jpg
AutoUnionDKW.jpg


## Lähteet
Skotinkielinen Wikipedia

**Skotinkielinen Wikipedia** on Wikipedian skotinkielinen versio. Se perustettiin 23. kesäkuuta 2005. 1. lokakuuta 2012 siellä oli 10&nbsp;501 artikkelia. Nykyään (24.4.2021) artikkeleita on yli 40&nbsp;800.

Skotinkielisen Wikipedian sulkemista ehdotettiin elokuussa 2011. Wikipedia-yhteisö torjui ajatuksen, koska "kieli on oikeasti olemassa". Ehdottajaa syytettiin tietämättömyydestä.

Elokuussa 2020 paljastui, että kymmenien tuhansien artikkelien ja satojentuhansien muokkausten takana oli itseään bronyksi kutsunut amerikkalainen teini, joka oli jatkanut toimintaansa seitsemän vuoden ajan, ja joka oli jopa valittu skotinkielisen Wikipedian ylläpitäjäksi. Hänen muokkauksiaan ja artikkeleitaan kuvailtiin kopioiksi englanninkielisistä artikkeleista, joista sanoja oli muutettu etsi-ja-korvaa-menetelmällä "skotinkielisiksi." Pienen muokkaajayhteisön ja ongelman laajuuden takia keskusteluissa harkittiin jopa skotinkielisen Wikipedian lakkauttamista.
Skotinkielisen Wikipedian on arveltu voineen aiheuttaa eri tavoin mittavia tuhoja uhanalaiselle kielelle, sillä sen tekstiä on käytetty esimerkiksi eri kielentunnistushankkeiden kehittämiseen.

## Lähteet
Lahden ilmailukerho

**Lahden ilmailukerho ry** on Lahti-Vesivehmaan lentopaikkaa kotikenttänään pitävä lahtelainen purjelentokerho. 

Lahden Ilmailukerho perustettiin vuonna 1934, tuolloin Lahden purjelentokerho -nimisenä. Kerho hankki Suomessa ajalle epätyypillisesti oikean purjelentokoneen piirustukset Puolasta ja alkoi rakentaa Wrona bis -konetta vuonna 1935. Rinnalla kerho rakensi saksalaista Grunau Baby -konetta, joka tuhoutui vuonna 1937. Koelennot tehtiin Hennalassa kumiköysistartilla. Lentotoiminta tapahtui vain Jämijärvellä. Talvisotaa edeltäneenä kesänä seura siirtyi jo autohinaukseen. 

Vuonna 1951 kerho hankki De Havilland Tiger Moth -koneen hinauskoneeksi. 1960-luvun lopulla kerho toimi yhteistoiminnassa PIKin kanssa ja rakensi itselleen PIK-15 Hinun. 1980-luvun kerho hankki edelleen käytössä olevan peruskalustonsa: kalusto LS-4, SZD-51-1 "Junior" ja SZD-50-3 "Puchacz". Vuonna 2005 kerho osti LS-8-koneen. 

Seura kouluttaa purjelentäjiä keväästä syksyyn. 

## [[PIK-27]]
Liki kymmenen vuotta kestänyt hinauskoneen rakennusprojekti saatiin loppuun joulukuun 21. päivänä 2006, kun koneen suunnittelija Aki Suokas suoritti ensimmäisen koelennon. PIK-27 "Sehinu" on suunniteltu erityisesti hinauskoneeksi tarkoituksena pienentää kasvaneita hinauskoneiden käyttökustannuksia. Kesän 2007 hinaustoiminta osoitti Sehinun olevan hyvä hinauskone, mutta moottoritilan jäähdytys aiheutti päänvaivaa suunnittelijalle ja rakentajille. Sittemmin moottoritilaa on väljennetty ja ongelma ratkaistu.

## Aiheesta muualla
* Seuran sivusto